CELEX: 32022D0181
Language: lt
Date: 2022-02-09 00:00:00
Title: Komisijos įgyvendinimo sprendimas (ES) 2022/181 2022 m. vasario 9 d. kuriuo dėl tam tikro vandens gyvūnų perkėlimo tarp valstybių narių ar jų dalių, kuriose taikomos nacionalinės priemonės, iš dalies keičiamas Įgyvendinimo sprendimas (ES) 2021/260 ir dėl Airijos statuso, susijusio su austrių herpeso virusu-1 μvar (OsHV-1 μvar), iš dalies keičiamas jo I priedas (Tekstas svarbus EEE)

2022 2 10   
               
               
                  LT
               
               
                  Europos Sąjungos oficialusis leidinys
               
               
                  L 29/40
               
            
         KOMISIJOS ĮGYVENDINIMO SPRENDIMAS (ES) 2022/181
         2022 m. vasario 9 d.
         kuriuo dėl tam tikro vandens gyvūnų perkėlimo tarp valstybių narių ar jų dalių, kuriose taikomos nacionalinės priemonės, iš dalies keičiamas Įgyvendinimo sprendimas (ES) 2021/260 ir dėl Airijos statuso, susijusio su austrių herpeso virusu-1 μvar (OsHV-1 μvar), iš dalies keičiamas jo I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), visų pirma į jo 226 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo sprendimu (ES) 2021/260 (2) buvo nustatyti sąrašai, į kuriuos įtraukos valstybės narės ir jų dalys, kurios laikomos neužkrėstomis tam tikromis vandens gyvūnų ligomis, neįtrauktomis į sąrašą pagal Reglamento (ES) 2016/429 9 straipsnio 1 dalies d punktą, arba kuriose vykdoma tų ligų likvidavimo programa;
                  
               
                     (2)
                  
                  
                     konkrečiau, Įgyvendinimo sprendimo (ES) 2021/260 4 straipsnyje nustatytos sąlygos, kuriomis tokioms ligoms imlių rūšių vandens gyvūnai gali būti perkeliami tarp valstybių narių ar jų dalių, įskaitant reikalavimą, kad tokie gyvūnai būtų kilę iš valstybės narės arba jos dalies, kuri įtraukta į sąrašą kaip neužkrėsta tomis ligomis;
                  
               
                     (3)
                  
                  
                     tačiau Pasaulinės gyvūnų sveikatos organizacijos (OIE) (3) standartai ir praktinė patirtis rodo, kad gyvūnų sveikatos požiūriu gyvi vandens gyvūnai ir jų gametos ne visada turi būti kilę iš liga neužkrėstos teritorijos, jei jie skirti teritorijai, kuri jau yra neužkrėsta arba kurioje vykdoma likvidavimo programa. Tam tikrais su tam tikromis ligomis susijusiais atvejais vandens gyvūnų karantinas akvakultūros ūkyje, patvirtintame pagal Komisijos deleguotąjį reglamentą (ES) 2020/691 (4), ikrelių dezinfekavimas arba vandens gyvūnų laikymas tam tikro druskingumo vandenyje nustatytomis sąlygomis gali būti tinkamas ligos rizikai sumažinti;
                  
               
                     (4)
                  
                  
                     todėl, siekiant sudaryti palankesnes sąlygas saugiai prekybai tokiomis prekėmis, tikslinga iš dalies pakeisti Įgyvendinimo sprendimą (ES) 2021/260, kad būtų atsižvelgta į tokias rizikos mažinimo priemones;
                  
               
                     (5)
                  
                  
                     be to, Airija paprašė Komisijos išbraukti tekstą „5 laikymo vieta. Bertagbojaus įlanka ir Golvėjaus įlanka“ iš laikymo vietų, kurios nėra užkrėstos austrių herpeso virusu-1 μνar (OsHV-1 μνar) Airijoje, sąrašo ir atitinkamai iš dalies pakeisti Įgyvendinimo sprendimo (ES) 2021/260 I priedą. Toks prašymas pateiktas dėl komercinių priežasčių, o ne dėl ligos protrūkio;
                  
               
                     (6)
                  
                  
                     todėl Įgyvendinimo sprendimas (ES) 2021/260 turėtų būti atitinkamai iš dalies pakeistas;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2021/260 iš dalies keičiamas taip:
            
                        1.
                     
                     
                        4 straipsnis pakeičiamas taip:
                        
                           „4 straipsnis
                           Ligai imlių rūšių vandens gyvūnų perkėlimas tarp valstybių narių ar jų dalių, kuriose taikomos nacionalinės priemonės, įskaitant likvidavimo programas
                           
                              1.   III priedo antroje skiltyje išvardytų konkrečiai ligai imlių rūšių vandens gyvūnai į valstybes nares ar jų dalis, išvardytas I ar II priedo lentelių antroje ir ketvirtoje skiltyse, perkeliami tik jei jie:
                              
                                          a)
                                       
                                       
                                          yra valstybės narės ar jos dalies, įtrauktos į I priedo lentelės antrą ir ketvirtą skiltis kaip neužkrėsta aptariama liga, kilmės;
                                       
                                    
                                          b)
                                       
                                       
                                          prie jų pridedamas kilmės valstybės narės kompetentingos institucijos išduotas oficialus sertifikatas, parengtas pagal atitinkamą gyvūnų sveikatos sertifikato pavyzdį, nustatytą Komisijos įgyvendinimo reglamento (ES) 2020/2236 (5) I priedo 1, 2, 3 arba 5 skyriuose, kuriame nurodomos garantijos, susijusios su konkrečiomis aptariamomis nacionalinėmis priemonėmis.
                                       
                                    
                           
                              2.   Nukrypstant nuo 1 dalies a punkto, III priedo antroje skiltyje išvardytų konkrečiai ligai imlių rūšių vandens gyvūnai į valstybes nares ar jų dalis, išvardytas I ar II priedo lentelių antroje ir ketvirtoje skiltyse, gali būti perkeliami tik jei:
                              
                                          a)
                                       
                                       
                                          laukinių vandens gyvūnų atveju – jiems buvo taikytas karantinas akvakultūros ūkyje, patvirtintame pagal Deleguotojo reglamento (ES) 2020/691 (*1) 15 straipsnį;
                                       
                                    
                                          b)
                                       
                                       
                                          valstybių narių ar jų dalių, kuriose taikomos nacionalinės priemonės dėl Gyrodactylus salaris infekcijos, atveju:
                                          
                                                      i)
                                                   
                                                   
                                                      prieš pat perkėlimą vandens gyvūnai buvo laikomi sąlygomis, nustatytomis Pasaulinės gyvūnų sveikatos organizacijos (OIE) vandens gyvūnų sveikatos kodekso (*2) 10.3 skyriaus 10.3.8 straipsnio 2 dalyje;
                                                   
                                                
                                                      ii)
                                                   
                                                   
                                                      žuvų ikreliai buvo dezinfekuoti ir vėliau buvo laikomi sąlygomis, nustatytomis OIE vandens gyvūnų sveikatos kodekso 10.3 skyriaus 10.3.8 straipsnio 3 dalyje.
                                                   
                                                
                                    
                        
                        
                           (*1)  2020 m. sausio 30 d. Komisijos deleguotasis reglamentas (ES) 2020/691, kuriuo papildomos Europos Parlamento ir Tarybos reglamento (ES) 2016/429 su akvakultūros ūkiais ir vandens gyvūnų vežėjais susijusios taisyklės (OL L 174, 2020 6 3, p. 345)."
                        
                        
                           (*2)  OIE Vandens gyvūnų sveikatos kodeksas, 2021 m., 23-ias leidimas.“"
                        
                     
                  
                        2.
                     
                     
                        I priedo eilutėje, skirtoje austrių herpeso virusui-1μvar (OsHV-1μvar), Airijai skirtas įrašas pakeičiamas šio sprendimo priedo tekstu.
                     
                  
         
            2 straipsnis
            Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. vasario 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  2021 m. vasario 11 d. Komisijos įgyvendinimo sprendimas (ES) 2021/260, kuriuo pagal Europos Parlamento ir Tarybos reglamento (ES) 2016/429226 straipsnio 3 dalį patvirtinamos nacionalinės priemonės, skirtos vandens gyvūnų tam tikrų ligų poveikiui riboti, ir panaikinamas Komisijos sprendimas 2010/221/ES (OL L 59, 2021 2 19, p. 1).
         
            (3)  OIE Vandens gyvūnų sveikatos kodeksas, 2021 m., 23-ias leidimas.
         
            (4)  2020 m. sausio 30 d. Komisijos deleguotasis reglamentas (ES) 2020/691, kuriuo papildomos Europos Parlamento ir Tarybos reglamento (ES) 2016/429 su akvakultūros ūkiais ir vandens gyvūnų vežėjais susijusios taisyklės (OL L 174, 2020 6 3, p. 345).
         
            (5)  2020 m. gruodžio 16 d. Komisijos įgyvendinimo reglamentas (ES) 2020/2236, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su vandens gyvūnų ir tam tikrų gyvūninių produktų iš vandens gyvūnų siuntų įvežimo į Sąjungą ir vežimo Sąjungoje veterinarijos sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 1251/2008 (OL L 442, 2020 12 30, p. 410).
      
      
         
            PRIEDAS
            
               
                           „Austrių herpeso virusas – 1 μvar (OsHV-1 μvar)
                        
                        
                           Airija
                        
                        
                           IE
                        
                        
                           1 laikymo vieta. Šip Heiveno įlanka (Sheephaven Bay)
                           3 laikymo vieta. Kilalos įlanka (Killala Bay), Brod Heiveno įlanka (Broadhaven Bay) ir Blaksodo įlanka (Blacksod Bay)
                           4 laikymo vieta. Strimstauno įlanka (Streamstown Bay)
                           A laikymo vieta. Trali įlankos veisykla (Tralee Bay Hatchery)“